Príloha č. 1 

Štruktúra výzvy na predkladanie žiadostí

Každá výzva na predkladanie žiadostí musí byť zverejnená  v súlade s nasledovnou štruktúrou:
A.  Formálne náležitosti výzvy 

Logo finančného mechanizmu EHP a/alebo finančného mechanizmu NK 

Názov výzvy napr. vo forme: „Výzva na predkladanie žiadostí o nenávratný finančný príspevok“;
      v prípade predkladania žiadostí o poskytnutie nenávratného finančného príspevku na program/blokovú schému vo forme „Výzva na predkladanie žiadostí o sprostredkovateľa pre blokový grant/program“

Vyhlasovateľ výzvy - uvedie sa názov inštitúcie, ktorá vyhlasuje výzvu, v prípade ÚV SR je to: Národný kontaktný bod pre finančný mechanizmus EHP a/alebo finančný mechanizmus NK, odbor rozvoja regiónov a štrukturálnych akcií EÚ, sekcia pre európske záležitosti, Úrad vlády SR

Kód výzvy vo forme: „kód výzvy: XXXX“, napr. 0105 až 1005

Dátum zverejnenia výzvy vo forme: dd.mm.rrrr

Začlenenie výzvy pod prioritnú oblasť/fond – prioritná oblasť/fond definované v Memorande o porozumení pre finančný mechanizmus EHP a/alebo Nórsky finančný mechanizmus

Začlenenie výzvy pod schému štátnej pomoci (ak je relevantné) – uvedie sa názov schémy štátnej pomoci a prioritná oblasť/oblasti, ktorých sa týka.

B.  Vecné náležitosti výzvy

1.	Účel výzvy – uviesť účel výzvy, ciele, ktoré je potrebné dosiahnuť v rámci  prioritnej oblasti/fondu
2.	Oblasti podpory
3.	Geografický rozsah
4.	Rozpočty vyčlenené na prioritnú oblasť/fond v rámci FM EHP/NK
5.	Typ projektovej podpory
6.	Oprávnení koneční prijímatelia/sprostredkovatelia 
7.	Oprávnené výdavky – uviesť odkaz na dokument „usmernenie k oprávnenosti výdavkov“, ktorý bol vydaný Národným kontaktným bodom.
8.	Termín predkladania žiadostí  -
-	 (resp. „od zverejneného termínu vo forme dd.mm.rrrr – priebežne so zverejnenými termínmi uzávierky do stanoveného konečného termínu vo forme dd.mm.rrrr a hodina“ 
-	uviesť, či rozhoduje dátum pečiatky na pošte alebo dátum fyzického doručenia; 
-	minimálna lehota na predkladanie projektov musí byť 60 dní po zverejnení výzvy do dátumu najbližšej uzávierky

9.	Dĺžka trvania realizácie projektu/blokového grantu - uviesť v mesiacoch minimálne a maximálne trvanie projektu 
10.	Spôsob vyplácania nenávratného finančného príspevku
-	uviesť, že ide o „nenávratný finančný príspevok“ , ktorý bude vyplácaný vo forme:  	„refundácia – preplácanie“ a/alebo „predfinancovanie“ a/alebo „zálohová platba“
-	uviesť štruktúru financovania celkových oprávnených výdavkov na projekt 
(v %) vo forme:
►„maximálne financovanie z grantu finančného mechanizmu EHP a/alebo finančného mechanizmu NK“
		   ►„maximálne spolufinancovanie zo štátneho rozpočtu“ 
		   ►„spolufinancovanie žiadateľa“ 
-	uviesť presný odkaz na konkrétnu schému štátnej pomoci vrátane odkazu, 
         kde je možné uvedenú informáciu nájsť ,
-	používaná mena

11.	Žiadosť a jej prílohy – uviesť, že zoznam požadovaných príloh k žiadosti tvorí prílohu č. 1 k príručke pre žiadateľa o NFP

12.	Nevyhnutné dokumenty pre správne vypracovanie žiadosti – odvolávka na webovú stránku - http://www.eeagrants.sk 

13.	Miesto doručenia vypracovanej žiadosti 

•	miesto predkladania žiadosti - presné určenie adresy - názov Národného kontaktného bodu:
              
                   Úrad vlády SR
                   sekcia pre európske záležitosti 
                   odbor rozvoja regiónov a štrukturálnych akcií EÚ,
                   Námestie slobody 1
	                   813 70 Bratislava
	
•	spôsob predkladania žiadosti (doporučene poštou, (expresne) kuriérom, osobne)
•	vonkajšie náležitosti obalu (uzavretý, nepriehľadný)
•	obsah obalu 
•	forma obsahu obalu (papierová a elektronická - CD/disketa)
•	spôsob vyplnenia žiadosti a príloh v papierovej forme (na počítači, stroji, uviesť, že ručné vyplnenie žiadosti je neprípustné)

•	uviesť počet požadovaných vyhotovení žiadostí (originálov a kópií) – v anglickom jazyku a slovenskom jazyku spolu s prílohami

Vo výzve je možné stanoviť, že v prípade osobného doručenia sa začínajú žiadosti prijímať najskôr 5 dní pred konečným termínom predkladania žiadostí.

14.	Hodnotenie a výber predložených žiadostí 

•	uviesť informáciu o neúplnosti predkladanej žiadosti, vyžiadanie dokladov,
•	proces hodnotenia – bližšie informácie sa nachádzajú v príručku pre žiadateľa o nenávratný finančný príspevok,
•	upozornenie, že na poskytnutie nenávratného finančného príspevku nie je právny nárok

    15.  Podrobné informácie

•	otázky týkajúce sa finančného mechanizmu EHP a Nórskeho finančného mechanizmu sa zasielajú na: 
  
      Úrad vlády SR
      sekcia pre európske záležitosti 
      odbor rozvoja regiónov a štrukturálnych akcií EÚ

      adresa:    Štefánikova 2
	                     813 70 Bratislava
                  e-mail: eeagrants@vlada.gov.sk
	      fax: ++421 2 57 255 553
	      telefón: ++421 2 57 295 537
	      www.eeagrants.sk  

            V prípade, že výzvu na poskytovanie informácií zverejňuje sprostredkovateľ, uvedie svoju adresu.